
Pieteikšanās neatkarīgas interneta protokola sestās versijas adresei, tās saņemšanas kārtība un lokālā interneta reģistra darbības nodrošināšanas, uzturēšanas un finansēšanas kārtība

	1.
	Noteikumu projekts
II. IPv6 pieteikšanās un saņemšanas kārtība
	Iebildums
Rosinām pārstrādāt šo nodaļu, svītrojot visus punktus, tā vietā izveidot pielikumu ar paraugformu, kurā tiek atrunāta visa nepieciešamā informācija un kārtība. Punkti par izmaiņām vispār ir lieki, jo visas darbības pēc līguma parakstīšanas notiek līguma ietvaros. 
Piedāvātā redakcija
-
	Guntars Krasovskis (LPS)

	2.
	Noteikumu projekts
3. Valsts vai pašvaldību institūcija (turpmāk – institūcija), kura vēlas pieteikties un saņemt IPv6 resursus, saskaņā ar šo noteikumu 4. punktu, valsts akciju sabiedrībā "Latvijas Valsts radio un televīzijas centrs" (turpmāk – LVRTC) iesniedz brīvā formā rakstītu iesniegumu, kurā norāda institūcijas nosaukumu, juridisko adresi, reģistrācijas numuru, tālruņa numuru un elektroniskā pasta adresi, kā arī tehnisko kontaktpersonu, tehniskās kontaktpersonas tālruņa numuru un elektroniskā pasta adresi, pārstāvēttiesīgo vai pilnvaroto personu (atsevišķi pievienojot iesniegumam pilnvarojuma dokumentu).
	Iebildums
Tātad jāiesniedz tomēr ir 2 dokumenti, nevis viens. Nav saprotams, kāpēc iesniegums tiek nodalīts no pilnvarojuma, jo tāpat informācija no abiem dokumentim tiek pievienota un ietverta līgumā. 
Piedāvātā redakcija
-
	Guntars Krasovskis (LPS)



